b"\n_START_ARTICLE_\nACMAT\n_START_SECTION_\nALTV\n_START_PARAGRAPH_\nALTV (fra. Airtransportable V\xc3\xa9hicule Tactique L\xc3\xa9ger) je pick-up vozilo od ACMAT-a. Dolazi u dvije verzije: jednosjednom kabinom ili kabinom za voza\xc4\x8da i posadu.\n_START_SECTION_\nVLRA\n_START_PARAGRAPH_\nVLRA (fra. V\xc3\xa9hicules de liaison, de reconnaissance et d'appui) je vozilo namijenjeno razli\xc4\x8ditim namjenama. Tako postoje modeli namijenjeni za izvi\xc4\x91anje, pratnju ili podr\xc5\xa1ku. Vozilo je dostupno u 4x4 i 6x6 varijantama.\n_START_SECTION_\nVLA\n_START_PARAGRAPH_\nVLA (fra. V\xc3\xa9hicules logistiques de l'avant) je vojno vozilo s 4x4, 6x6 i 8x8 pogonom. Ovisno o verziji, VLA ima nosivost od 4.000 do 8.000 kg. Primarno je dizajniran za prijevoz tereta na paletama.\n_START_SECTION_\nVarijante\n_START_PARAGRAPH_\nTvrtka ACMAT nudi preko 70 razli\xc4\x8ditih varijanti svojih vozila, koja uklju\xc4\x8duju: naredbena vozila, komando vozila, policijska vozila, vozila za transport ljudi, vatrogasna vozila, ambulantna vozila, nosa\xc4\x8de oru\xc5\xbeja, nosa\xc4\x8de minobaca\xc4\x8da, komunikacijska vozila, cross-country autobuse, vozila radne stanice (pokretne mehani\xc4\x8darske radionice na terenu), vozila s dizalicama, borbena vojna vozila, tankerska vozila (sa spremnicima za vodu i sl.), polukamioni, nosa\xc4\x8di za lansiranje vi\xc5\xa1e raketa, deponij kamione i dr.\n_START_SECTION_\nIzvoz\n_START_PARAGRAPH_\nOsim na domicilnom francuskom tr\xc5\xbei\xc5\xa1tu, ACMAT svoja vojna vozila prodaje i na afri\xc4\x8dkom tr\xc5\xbei\xc5\xa1tu gdje je prisutan vi\xc5\xa1e od \xc5\xa1ezdeset godina. To je za tvrtku veoma va\xc5\xbeno podru\xc4\x8dje budu\xc4\x87i da mu ono donosi 80% ukupne zarade (preostalih 20% otpada na Europu, Aziju i Bliski istok). Tako\xc4\x91er, pro\xc5\xa1irena je prisutnost s frankofonih na engleska govorna podru\xc4\x8dja. Od afri\xc4\x8dkih klijenata to su Angola, Benin, Bocvana, Burkina Faso, \xc4\x8cad, Ekvatorijalna Gvineja, Kenija, Kongo, Mali, Mauritanija, Mozambik, Niger, Obala Bjelokosti, Togo i Zambija."